22.11.2022
2.
SK
Úradný vestník Európskej únie
L 302/5
Vymedzenie pojmov Na účely tohto predpisu:
2.1.
„Elektromagnetická kompatibilita“ je schopnosť vozidla, komponentu (resp. komponentov) alebo samostatnej technickej jednotky (resp. jednotiek) uspokojivo fungovať vo svojom elektromagnetickom prostredí bez vyvolávania neprijateľných elektromagnetických rušení vo vzťahu k čomukoľvek v tomto prostredí.
2.2.
„Elektromagnetické rušenie“ je akýkoľvek elektromagnetický jav, ktorý môže zhoršiť funkcie vozidla, kompo­ nentu (resp. komponentov), samostatnej technickej jednotky (resp. jednotiek) alebo akéhokoľvek iného zariadenia, jednotky zariadenia alebo systému, ktoré sú prevádzkované v blízkosti vozidla.
Elektromagne­ tickým rušením môže byť elektromagnetický šum, neželaný signál alebo zmena v samotnom prenosovom médiu.
2.3.
„Elektromagnetická odolnosť“ je schopnosť vozidla, komponentu (resp. komponentov) alebo samostatnej technickej jednotky (resp. jednotiek) fungovať bez zhoršenia funkcií v prítomnosti (špecifikovaných) elek­ tromagnetických rušení, medzi ktoré patria želané rádiofrekvenčné signály z rádiových vysielačov alebo vyžarované emisie priemyselno-vedecko-lekárskych (ISM) prístrojov v rámci povoleného pásma, vnútri alebo mimo vozidla.
2.4.
„Elektromagnetické prostredie“ je komplex elektromagnetických javov existujúcich v danom mieste.
2.5.
„Širokopásmové emisie“ sú emisie so šírkou pásma, ktorá je väčšia ako šírka príslušného meracieho prístroja alebo prijímača [Medzinárodný osobitný výbor pre rádiové rušenie (CISPR) 25].
2.6.
„Úzkopásmové emisie“ sú emisie so šírkou pásma, ktorá je menšia ako šírka príslušného meracieho prístroja alebo prijímača (CISPR 25).
2.7.
„Elektrický/elektronický systém“ je elektrické a/alebo elektronické zariadenie (resp. zariadenia) alebo skupina (resp. skupiny) zariadení spolu s pridruženými elektrickými prípojkami tvoriace súčasť vozidla, no ktoré nie sú predmetom samostatného typového schvaľovania.
2.8.
„Elektrická/elektronická podzostava“ (ďalej len „ESA“) je elektrické a/alebo elektronické zariadenie alebo skupina (resp. skupiny) zariadení, ktoré majú tvoriť súčasť vozidla, spolu s pridruženými elektrickými prípojkami a vedením, ktoré plnia jednu alebo viaceré špecializované funkcie.
ESA môže byť typovo schválená na žiadosť výrobcu alebo jeho splnomocneného zástupcu buď ako „komponent“, alebo ako „samostatná technická jednotka (STU)“.
2.9.
„Typ vozidla“ vo vzťahu k elektromagnetickej kompatibilite zahŕňa všetky vozidlá, ktoré sa podstatne nelíšia z takých hľadísk, ako sú:
2.9.1.
celkové rozmery a tvar priestoru pre motor;
2.9.2.
celkové usporiadanie elektrických a/alebo elektronických komponentov a celkové usporiadanie vedení;
2.9.3.
základný materiál, z ktorého je zhotovená karoséria, prípadne kostra vozidla (napr. kostra karosérie z ocele, hliníka alebo zo sklenených vláken).
Prítomnosť panelov z odlišného materiálu nemení typ vozidla za predpokladu, že sa nezmení základný materiál karosérie.
Takéto zmeny však treba oznámiť.
2.10.
„Typ ESA“ vo vzťahu k elektromagnetickej kompatibilite sú podzostavy ESA, ktoré sa nelíšia z takých podstatných hľadísk, ako sú:
2.10.1.
funkcia, ktorú ESA plní;
2.10.2.
celkové usporiadanie prípadných elektrických a/alebo elektronických komponentov.
2.11.
„Káblový zväzok vozidla“ sú káble napájacieho napätia, káble zbernicového systému (napr.
CAN), signálne káble alebo káble aktívnej antény, ktoré inštaluje výrobca vozidla.